Introduktion til Privatlivspolitik for patienter

En virksomhed, organisation eller lignende, herunder også en speciallægepraksis er efter EU’s databeskyttelsesforordning (GDPR) forpligtet til at give den registrerede (patienten) en række informationer, når personoplysninger indsamles fra og om den registrerede.

Det anbefales, at privatlivspolitikken lægges i papirformat et synligt sted i klinikken og lægges på hjemmesiden.

Foreningen af Praktiserende Speciallæger (FAPS) og Kromann Reumert har udarbejdet nedenstående skabelon, som den enkelte speciallægepraksis selv skal gennemgå og tilrette, så oplysningerne stemmer overens med de konkrete forhold i klinikken.

FAPS og Kromann Reumert påtager sig intet ansvar for medlemmernes anvendelse af dette materiale og kan ikke gøres ansvarlige for senere regelændringer, der måtte få betydning for indholdet og behov for opdatering deraf. Medlemmernes tilegnelse og anvendelse af materialet sker på medlemmernes eget ansvar, og Kromann Reumert og FAPS kan således ikke gøres ansvarlig for fejl og mangler i indholdet, der måtte opstå som følge af medlemmernes anvendelse af materialet. Skabelonen skal ikke anses som rådgivning.

OBS! Ved anvendelse af privatlivspolitikken skal de gule felter udfyldes og dette introducerende afsnit slettes.

**Privatlivspolitik for patienter**

*Version: [dato]*

I denne privatlivspolitik beskrives, hvordan [indsæt navn, adresse og cvr-nr. på klinik] (”vi", "os", "vores", "klinikken”) behandler og videregiver dine personoplysninger.

I forbindelse med vores samtale, undersøgelse, diagnostik og behandling af dig som patient indsamler og behandler vi som dataansvarlig en række personoplysninger om dig.

# Typer af oplysninger og formål

Vi kan indsamle og behandle følgende typer af personoplysninger om dig (i det omfang det er relevant for netop dig):

|  |  |  |
| --- | --- | --- |
| **Kategorier af registrerede personer og kategorierne af personoplysninger** | | |
| **Kategori af registrerede:**  Patienter | Særlige kategorier af personoplysninger (sæt kryds i boksene): | |
| Race eller etnisk oprindelse  Politisk overbevisning  Religiøs overbevisning  Filosofisk overbevisning  Fagforeningsmæssigt tilhørsforhold | Helbredsoplysninger  Ved helbredsoplysninger forstås:  Journaloplysninger vedr. diagnostik, undersøgelse og behandling af patienten, medicin, prøvesvar, tests, røntgenbilleder, scanningssvar, attester, henvisninger, øvrige helbredsoplysninger indsamlet via korrespondance med dig i forbindelse med e- og videokonsultationer, m.v.  Seksuelle forhold eller orientering  Genetiske data eller biometriske data til brug for identifikation  Oplysninger om strafbare forhold |
|  | |
| Almindelige kategorier af personoplysninger:  Stamoplysninger, som f.eks. navn, adresse, evt. e-mailadresse, telefonnummer, fødselsdato og herudover CPR-nummer, køn, familierelationer og sociale relationer, stilling, arbejdsrelationer og uddannelse, videooptagelser ifm. tv-overvågning i klinikken, [indsæt evt. andre oplysninger, som I behandler i klinikken, og som ikke er nævnt i næste pkt.]. | |

Vi behandler dine personoplysninger til følgende formål:

* Vores undersøgelse, diagnostik og behandling af dig
* Udarbejdelse af lægeerklæringer
* Udarbejdelse af attester til brug for myndigheder, forsikringsselskaber mv.
* Kommunikation med eller henvisning til andre sundhedspersoner, læger, sygehuse eller sygehuslaboratorier, herunder modtagelse og formidling af nødvendige patientoplysninger mellem sundhedspersoner, fx bookede aftaler, diagnoser og behandlingsplaner
* Afholdelse af videokonsultationer, hvis relevant
* Eventuel anvendelse af billedmateriale til diagnostik
* Medicinordinationer, herunder udstedelse af recepter
* Indberetning til kliniske kvalitetsdatabaser
* Indberetning til regionerne og Sundhedsdatastyrelsen til kvalitetsarbejde, forskning og administration
* Forskningsformål
* Rekvisition og indberetning af laboratorieprøver til sygehuslaboratorier
* Administrationsformål, herunder ved kliniklukning, afregningsformål og indberetninger
* Tv-overvågning på klinikken med henblik på kriminalitetsforebyggelse
* [indsæt andre formål, hvis relevant]
* Overholde vores forpligtelser i henhold til gældende lovgivning, herunder EU’s databeskyttelsesforordning, databeskyttelsesloven og anden relevant sundhedsretlig lovgivning, f.eks.
* Dokumentationspligt
* Overholdelse af basale principper for behandling af personoplysninger
* Iværksættelse og vedligeholdelse af tekniske og organisatoriske sikkerhedsforanstaltninger, herunder men ikke begrænset til at hindre uautoriseret adgang til systemer og oplysninger, hindre modtagelse eller distribution af ondsindet kode, standsning af overbelastningsangreb (denial-of-service-angreb) og beskadigelser af computersystemer og elektroniske kommunikationssystemer
* Undersøgelse af mistanke eller viden om sikkerhedsbrud og rapportering til individer og myndigheder
* Håndtering af forespørgsler og klager fra registrerede og andre
* Håndtering af inspektioner og forespørgsler fra tilsynsmyndigheder
* Håndtering af tvister med registrerede og tredjeparter
* Statistiske undersøgelser og videnskabelig forskning
* [indsæt andre forpligtelser i henhold til gældende lovgivning, hvis relevant]

# Kilder

I nogle tilfælde indsamler vi personoplysninger om dig fra andre sundhedspersoner, f.eks. sygehuse, henvisende læge eller ved opslag i elektroniske journalsystemer. Vi behandler de modtagende oplysninger i overensstemmelse med denne privatlivspolitik.

# Frivillighed

Når vi indsamler personoplysninger direkte fra dig, giver du personoplysningerne frivilligt. Du er ikke forpligtet til at give disse personoplysninger til os. Konsekvensen af ikke at give os personoplysningerne vil være, at vi ikke kan varetage formålene ovenfor, herunder at vi i nogle tilfælde ikke kan undersøge, diagnosticere eller behandle dig.

Hvis behandlingen af dine personoplysninger er baseret på samtykke, har du ret til at tilbagekalde samtykket. Hvis du tilbagekalder samtykket, påvirker det ikke behandlingen forud for tilbagekaldelse af samtykket, herunder en videregivelse, der er baseret på samtykke.

# Det juridiske grundlag for indsamling og behandling af personoplysningerne

Det juridiske grundlag for at indsamle og behandle dine personoplysninger er:

* Til brug for den almindelige patientbehandling indsamles og behandles almindelige personoplysninger i medfør af databeskyttelsesforordningens artikel 6(1)(c) og (d), mens de særlige kategorier af personoplysninger indsamles og behandles i medfør af databeskyttelsesforordningens artikel 9(2)(b), (c) og (h)
* Herudover er vi forpligtet til at behandle en række personoplysninger om dig ved den almindelige patientbehandling i medfør af autorisationslovens kap. 6, bekendtgørelse om sundhedspersoners journaler (journalføringsbekendtgørelsen), herunder særligt kap. 1, samt sundhedslovens regler, herunder kap. 9, jf. databeskyttelsesforordningens art. 6(1)(c) og 9(2)(b).
* *TV-overvågning på klinikken*: Vi indsamler og behandler videooptagelser fra tv-overvågning på klinikken i kriminalitetsforebyggende øjemed, da dette er nødvendigt for at kunne varetage vores legitime interesse i at forebygge kriminalitet, jf. databeskyttelseslovens § 6, jf. databeskyttelsesforordningens art. 6(1)(f).

Klinikken er organiseret i en samarbejdspraksis, hvor vi lejlighedsvist behandler andre lægers patienter. I den forbindelse kan fælles klinikpersonale og øvrige læger i samarbejdspraksis foretage opslag i din patientjournal, jf. sundhedslovens § 42a

# Videregivelse af personoplysninger

Dine personoplysninger kan blive videregivet og delt med følgende modtagerne.

* Andre sundhedspersoner, f.eks.:
  + Ved henvisning af patienter videregives oplysninger til de sundhedspersoner, hvortil henvisningen er sendt
  + Ved indberetning af laboratorieprøver videregives prøverne til sygehuslaboratorierne
  + Hvis det er nødvendigt af hensyn til et aktuelt behandlingsforløb
  + Ved epikriser videregives oplysninger til den henvisende læge og i visse tilfælde det henvisende sygehus
* Sundhedsjournalen
* KIH-databasen
* RKKP (kliniske kvalitetsdatabaser)
* Offentlige myndigheder, f.eks. Styrelsen for Patientsikkerhed, Statens Serum Institut (Det Danske Vaccinationsregister), Sundhedsdatastyrelsen (medicin, vaccinationer, utilsigtede hændelser og dødsfald), politi og domstole, sociale myndigheder, Arbejdsmarkedets Erhvervssikring i det omfang, at der foreligger en pligt hertil ifølge gældende lovgivning
* Ved indberetning af oplysninger i forbindelse med afregning for patientbehandling videregives oplysninger til de regionale afregningskontorer
* Ved udstedelse af recepter videregives oplysninger til landets apoteker og Lægemiddelstyrelsen via Det Fælles Medicinkort (FMK)
* Ved deltagelse i forskningsprojekter eller kliniske forsøg kan dine personoplysninger videregives til samarbejdspartnere i forskningsprojektet
* I andre tilfælde kan personoplysninger videregives til pårørende eller forsikringsselskaber

Det juridiske grundlag for videregivelsen af dine personoplysninger er følgende:

* Andre sundhedspersoner: Vi kan videregive dine personoplysninger til andre sundhedspersoner i forbindelse med og efter behandlingen af dig uden dit samtykke, jf. sundhedslovens § 41, stk. 2, jf. databeskyttelsesforordningens art. 9(2)(b), (c) eller (h) og art. 6(1)(c) eller (d), f.eks. fordi det er nødvendigt af hensyn til et aktuelt behandlingsforløb for patienten, og videregivelsen sker under hensyntagen til patientens interesse og behov. I de tilfælde, hvor dit samtykke er påkrævet forud for videregivelse til andre sundhedspersoner, videregives dine personoplysninger alene til andre sundhedspersoner med dit forudgående samtykke, jf. sundhedslovens § 41, stk. 1, jf. databeskyttelsesforordningens art. 6(1)(a) og art. 9(2)(a).
* Ved overdragelse eller lukning af klinikken: Vi kan videregive din journal efter reglerne i journalføringsbekendtgørelsens kapitel 4, jf. databeskyttelsesforordningen art. 6(1)(c) og art. 9(2)(b)
* Sundhedsjournalen og KIH-databasen: Vi kan videregive dine personoplysninger, herunder patientrapporterede oplysninger indsamlet via spørgeskemaer (PRO-data), efter reglerne i sundhedslovens § 193b, stk. 3 og bekendtgørelse om drift m.v. af den fælles digitale infrastruktur (Bekendtgørelse nr. 193 af 27. februar 2024), jf. databeskyttelsesforordningens art. 9(2)(b) og art. 6(1)(c).
* Kliniske kvalitetsdatabaser: Kliniske patientdata videregives til kliniske kvalitetsdatabaser efter reglerne i sundhedslovens §§ 195-196 og bekendtgørelse om indberetning af oplysninger til kliniske kvalitetsdatabaser m.v., jf. databeskyttelsesforordningens art. 9(2)(b) og art. 6(1)(c). Personoplysninger kan også videregives på baggrund af et konkret samtykke fra dig som patient.
* Offentlige myndigheder: Vi kan videregive personoplysninger til offentlige myndigheder, f.eks. Sundhedsdatastyrelsen, Styrelsen for Patientsikkerhed, politi og domstole, sociale myndigheder, Arbejdsmarkedets Erhvervssikring, når vi er forpligtet hertil i medfør af en specifik lovgivning, jf. databeskyttelsesforordningens art. 9(2)(b) og art. 6(1)(c)
* Regionale afregningskontorer: Oplysninger til brug for afregning for patientbehandling fremsendes en gang pr. måned til regionens afregningskontor efter reglerne i Overenskomst om almen praksis, jf. sundhedslovens § 60, jf. databeskyttelsesforordningens art. 6(1)(c) og art. 9(1)(b).
* Forskningssamarbejder/kliniske forsøg:
  + Oplysninger kan videregives til en forsker til brug for et konkret sundhedsvidenskabeligt forskningsprojekt eller et konkret sundhedsdatavidenskabeligt forskningsprojekt, når der er meddelt tilladelse til projektet efter lov om videnskabsetisk behandling af sundhedsvidenskabelige forskningsprojekter og sundhedsdatavidenskabelige forskningsprojekter, lov om videnskabsetisk behandling af kliniske afprøvninger af medicinsk udstyr m.v. eller lov om kliniske forsøg med lægemidler, jf. sundhedslovens § 46, jf. databeskyttelsesforordningens art. 9(2)(j) og art. 6(1)(e), eller jf. databeskyttelseslovens § 10, jf. databeskyttelsesforordningens art. 9(2)(j).
  + Oplysninger kan videregives til andre forskningsformål med dit samtykke, jf. databeskyttelsesforordningens art. 9(2)(a) og art. 6(1)(a).
* Fælles Medicin Kort: Medicinordinationer på recepter samt vaccinationer videregives via IT-tjenesten FMK efter reglerne i sundhedslovens § 157 og bekendtgørelse om recepter og dosisdispensering af lægemidler, herunder særligt kap. 3, jf. databeskyttelsesforordningens art. 9(2)(b) og art. 6(1)(c)
* Øvrigt:
  + Dine personoplysninger kan videregives til forsikringsselskaber med dit forudgående samtykke efter reglerne i sundhedslovens § 43, stk. 1, jf. databeskyttelsesforordningens artikel 6(1)(a) og 9(2)(a), eller hvis videregivelse kan ske uden samtykke, jf. sundhedslovens § 43, stk. 2, jf. databeskyttelsesforordningens artikel 6(1)(c) og 9(2)(b),
  + Dine personoplysninger kan videregives til dine pårørende med dit forudgående samtykke efter reglerne i sundhedslovens § 43, jf. databeskyttelsesforordningens artikel 6(1)(a) og 9(2)(a), eller hvis videregivelse kan ske uden samtykke, jf. sundhedslovens § 43, stk. 2, jf. databeskyttelsesforordningens artikel 6(1)(c) og 9(2)(b),
  + Ved afdøde patienter kan visse personoplysninger videregives til afdødes nærmeste pårørende efter reglerne i sundhedslovens § 45, jf. databeskyttelsesforordningens artikel 6(1)(c) og 9(2)(b).
  + Dine personoplysninger kan videregives, hvis vi i andre tilfælde er forpligtet til dette efter sundhedsloven, jf. databeskyttelsesforordningens artikel 6(1)(c) og 9(2)(b),
  + Vi kan videregive dine personoplysninger til rådgivere i forbindelse med en klagesag eller retssag, jf. vores legitime interesser i at kunne etablere eller forsvare et retskrav, jf. databeskyttelsesforordningens artikel 6(1)(f) og 9(2)(f),

# Overførsel af personoplysninger til databehandlere

Dine personoplysninger behandles og opbevares hos følgende modtagere, herunder vores databehandlere, som opbevarer dem på vegne af og efter instruks fra os. Vores databehandlere er p.t.:

* [Indsæt navne/kategorier af databehandlere, f.eks.]
* [Navn på systemhus]
* [IT-leverandør]
* [Ekstern cloud-leverandør]
* SynLab (WebReg og WebPatient)
* Region Syddanmark (Den Nye Henvisnings-formidling (DNHF))
* Sentinel

Dine personoplysninger vil også blive behandlet af vores databehandleres underdatabehandlere, f.eks. PLSP A/S, der blandt andet behandler personoplysninger i forbindelse med videokonsultationer.

[Hvis der i forbindelse med anvendelse af databehandlerne overføres personoplysninger til tredjelande, skal overførslen beskrives her, herunder til hvilket land og med hvilket overførselsgrundlag. Vi vil i så fald anbefale at søge rådgivning herom.]

# Opbevaringsperiode

Vi opbevarer personoplysninger om dig, så længe vi har behov for at varetage de ovenfor angivne formål. Vi har dog i henhold til journalføringsbekendtgørelsen § 35 pligt til at opbevare patientjournaler i minimum 10 år efter seneste optegnelse i patientjournalen. Der kan opstå tilfælde, hvor vi er nødsaget til at opbevare dine personoplysninger i længere tid, f.eks. i forbindelse med en klagesag eller erstatningssag, hvor oplysninger i så fald vil blive opbevaret, indtil sagen er endeligt afsluttet.

# Dine rettigheder

Du har ifølge databeskyttelseslovgivningen visse rettigheder, som vi er forpligtet til at oplyse dig om, herunder retten til indsigt i personoplysninger og i særlige tilfælde ret til at få ændret ukorrekte oplysninger, ret til at få slettet oplysninger, ret til at få begrænset oplysninger, ret til dataportabilitet samt ret til at gøre indsigelse mod behandlingen af personoplysningerne.

Vi skal dog gøre dig opmærksom på, at dine rettigheder er begrænset af den lovgivning, som gælder for praktiserende speciallæger, herunder f.eks. journalføringsbekendtgørelsen, der bestemmer, at der ikke må ske sletning i patientjournaler, men alene foretages rettelser / tilføjelser.

Du har ret til at indgive en klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på www.datatilsynet.dk.

# Kontakt

Hvis du har spørgsmål vedrørende behandlingen af dine personoplysninger eller udnyttelsen af dine rettigheder, er du velkommen til at kontakte os på følgende kontaktoplysninger:

Kontaktoplysninger på klinikken:

[Navn på klinikken]

[Telefonnummer]

[Adresse]

[Land]

[CVR-nr.]